ການເຕີບໂຕ ຂອງເອເຊຍ ຈະເປັນໄປ ຕາມຄາດໝາຍ
ທະນາຄານພັດທະນາເອເຊຍເວົ້າວ່າ ການເຕີບໂຕຂອງເອເຊຍ ຈະເປັນໄປຕາມຕົວເລກຄາດໝາຍ ໃນປີ 2013.
ລາຍງານໃໝ່ສະບັບນຶ່ງ ຂອງທະນາຄານພັດທະນາເອເຊຍ ຫລື ADB ກ່າວວ່າເສດຖະກິດທີ່ຊັກຊ້າໃນເຂດເອເຊຍຈະຂະຫຍາຍ ໂຕໄວຂຶ້ນໃນຊຸມປີຈະມານີ້ ບົດເພີ້ມຕື່ມຫຼ້າສຸດ ກ່ຽວກັບການຄາດຄະເນ ດ້ານການພັດທະ ນາຂອງເອເຊຍທຳນາຍວ່າ ບັນດາປະເທດທີ່ກຳລັງພັດທະນາ ໃນເຂດເອເຊຍຈະເຕີບໂຕ 6% ໃນປີ 2012 ແລະ 6 6% ໃນປີ 2013 ປະມານ 1% ຕໍ່າ ກວ່າທີ່ໄດ້ຄາດຄະເນໄວ້ໃນເດືອນຕຸລາຜ່ານມາ ລາຍງານເວົ້າວ່າ ການບໍລິໂພກທີ່ເຂັ້ມແຂງຂຶ້ນ ຂອງພາກເອກກະຊົນ ໃນຂົງເຂດເອເຊຍ ຕາເວັນອອກສຽງໃຕ້ ແລະການຟື້ນໂຕຄືນຂອງເສດຖະກິດທີ່ບໍ່ແຂງແຮງຢູ່ຈີນ ເກືອບວ່າ ຈະສົມສ່ວນກັບຄວາມອ່ອນແອຂອງເສດຖະກິດອິນເດຍ ລາຍງານຂອງ ADB ຍັງເວົ້າວ່າ ຄວາມອ່ອນແອຂອງເສດຖະກິດໃນຢູໂຣບແລະເຫວງົບ ປະມານທີ່ພວມປະກົດຂຶ້ນໃຫ້ເຫັນເປັນລາງໆຢູ່ໃນສະຫະລັດຍັງສືບຕໍ່ເປັນໄພຂົ່ມຂູ່ທີ່ແທ້ ຈິງຕໍ່ບັນດາປະເທດທີ່ກຳລັງພັດທະນາໃນເຂດເອເຊຍ